<classify> KOCHA Mkuu wa KMC, Jackson Mayanja pichani amesema kazi iliyoko mbele yao ya kuwakilisha nchi katika michuano ya Kombe la Shirikisho Afrika sio ndogo hivyo, wanajipanga kuhakikisha wanafanya vizuri.KMC itaanza kucheza mchezo wake wa kwanza ugenini Agosti 8, mwaka huu dhidi ya AS Kigali ya Rwanda na baadaye kurudiana Agosti 23, mwaka huu Dar es Salaam. Akizungumza na gazeti hili Mayanja alisema tunahitaji maandalizi mazuri, uzuri ni kwamba tulikuwepo katika michuano ya Kagame, baadhi ya wachezaji wasiokuwa na uzoefu wa kimataifa, tunajipanga ili kuwa vizuri zaidi.Alisema baadhi ya wachezaji wana uzoefu wa kimataifa na wengine hawana na kwamba wametumia michuano ya Kagame kujijenga na kujiweka vizuri zaidi. KMC imesajili wachezaji wengi msimu huu wa ndani na nje ya nchi kwa lengo la kuhakikisha inawakilisha kwa mara ya kwanza vizuri kwenye michuano hiyo baada ya kuonesha ushindani mzuri katika msimu wake wa kwanza wa ligi iliyopita. Mmoja wa nyota wake, Jean Mugiraneza aliyewahi kuichezea Azam FC, alisema kwa kile alichokiona katika timu yake mpya ya KMC anaamini watafanya vizuri.Tutatumia mbinu zaidi tutakapokwenda ugenini. AS Kigali ni timu nzuri imebadilika sana, imebadilika kwasababu imefukuza wachezaji 17 na kusajili wengine,alisema.Kiungo mchezaji wa zamani wa Yanga na Simba, Haruna Niyonzima kwa sasa anaitumikia timu hiyo ya Rwanda aliyojiunga nayo msimu huu baada ya kumaliza mkataba wake kwa wekundu wa Msimbazi.  <topic>: kitaifa 